अशोक ढवण

डॉ. अशोक श्रीरंगराव ढवण (७ मे, १९५७:उजनी-अौसा, महाराष्ट्र) हे परभणीच्या वसंतराव नाईक मराठवाडा कृषी विद्यापीठाचे कुलगुरू आहेत. ३१ मे २०१८ रोजी त्यांची या पदावर नेमणूक झाली.

शिक्षण
 १९७८ साली परभणी कृुषी विद्यापीठातून प्रथमश्रेणीत कृषी पदवी 
 १९८० साली दिल्लीच्या इंडियन रिसर्च इन्स्टिट्यूटमधून एम.एस्‌सी (कृषी)
 १९८४ साली दिल्ली येथेच मृद् विज्ञान या विषयात पीएच.डी.

कारकीर्द
पीएच.डी.नंतर ढवण यांची मराठवाडा कृषी विद्यापीठातील मृद् विज्ञान व कृषी रसायनशास्त्र विभागाच्या प्रमुखपदी निवड झाली. हे काम करीत असतानाच ते लातूर व उस्मानाबाद येथील कृषी महाविद्यालयांचे डीन होते.

ढवण हे अमेरिकेतील ओरेगन स्टेट युनिव्हर्सिटी, कॅलिफोर्निया युनिव्हर्सिटी यांचे फेलो होते. ओरेगन विद्यापीठ व वॉशिंग्टनमधील विविध विद्यापीठे व संशोधन संस्थांमध्ये संशोधनात्मक काम करण्याचा त्यांना चांगला अनुभव आहे. राष्ट्रीय कृषी तंत्रज्ञान या प्रकल्पाचे ते विद्यापीठातील मुख्य अधिकारी होते.

२०१३ व २०१४ या काळात अशोक ढवण हे कृषी दैनंदिनी मासिकाचे तसेच ‘शेती-भाती’ या मासिकाचे मुख्य संपादक होते.

संदर्भ 

मराठी व्यक्ती
इ.स. १९५७ मधील जन्म
पुरुष चरित्रलेख